
P R O CE  M I L M 


Cum  diu  atque  \alde  haesitarem,  quamnam  po- 
tissimum ad  satisfaciendum  sacro  illi  mori  dis- 
sertationem conscribendi,  eligerem,  tandem  fors 
ipsa  mihi  ansam  dedit,  casum  morbi,  quem  jam 
descripturus  sum,  observandi  atque  tractandi. 
Eo  libentius  autem  eam  amplexus  sum,  quum  anni 
me  adhuc  impedirent,  quo  minus  milii  scientiae 
et  experientiae  copiam  pararem  satis  magnam, 
qua  fretus  ex  ipso  ingenio  materiam  mihi  pro- 
merem illustrandam.  Neque  indignum  vel  inu- 
I tile  esse  puto , tirones  artis  grivissimis , quos 
i praeceptore  duce  observarunt*  casibus  deseri- 

bendis  lauream  doctoralem  adipisci,  quomodc 
iu  arte  sua  discenda  atque  tractanda  egerint. 

Trado  igitur  res  meas  qualescunque  lite 
ris  atque  lectorem  benevolum  rogatum  volo,  u 
benigne  eas  accipiat,  et  aequum  de  iis  judiciun 
ferat. 


\ 


« 


ADUMBRATIO  HISTORICA. 


IMLthodum  arteriarum  substringendarum  in  trunco  sano 
veteres  aut  omnino  ignorarunt,  aut  in  ea  perficienda 
rationem  adeo  erroneam  secuti  sunt,  ut  vix  memoratu 
digna  sit.  Haud  respicientes  ad  notiones  anatomicas 
et  physiologicas  hujus  operationis,  tantum  inutilibus 
instrumentis  inveniendis  operam  dederunt,  praeterea 
ligaturae  remedia  substituerunt,  quae  effectui  neces- 
sario essent  omnino  contraria.  Ligaturas  superfluas 
auxiliares  a Paulo  inventas  adhibuerunt,  quarum  usum 
nulla  alia,  quam  mechanica  ratione  habita  instituerunt. 
Ita  chirurgi  ob  anxiam  curam,  naturae  auxilium  ferendi, 
artem  fere  neglexerunt. 

Cei.  Anel  *)  primus,  aut  forsan  jam  antea  Actius, 
licet  uterque  haud  certum  consilium  therapeuticum 
sequutus  nodum  arteriis  inseruit.  Aelius  arterias  dua- 
bus ligaturis  circumdedit,  atque  inter  has  persecuit. 
Anel  arteriae  brachiali  nodum  imposuit,  postea  autem 
medici  veriti,  ne  membrum  nutrimento  destitueretur 
operationem  repetere  non  ausi  sunt.  111.  Hunter  a) 


1)  S.  Anel  suite  de  la  nouv.  Melli,  de  gncrir  les  fist.  lacr. 
ctc.  Turin  1714.  ]iag.  257. 

2)  W.  Hunter  s med.  and.  chir.  Heilmetli.  a.  d.  E.  1784. 
1.  Thl.  London  medical  Journal  1786. 

egregia  scientia  et  anatomica  el  physiologica  instructus, 
primus  in  adhibenda  ligatura  justas  rationes  sequulus 
est,  arteriae  crurali  propter  aneurysma  arteriae  popli- 
teae nodum  imposuit,  ligaturis  subsidiariis  usus,  quas 
vero  111.  Scarpa  repudiavit,  iisque  cylindrum  linteum 
substituit.  Idem  in  amovenda  tela  cellulosa,  quae  arte- 
rias ipsas  circumdat,  instrumentorum  uSum  acutorum 
vetuit.  Postea  Cei.  Jones  docuit  ligaturam  simplicem 
bene  applicatam  aeque  securam  esse  ac  duplicem. 
Mac  cultura  et  perfectione  insigni  chirurgi  experimenta 
repetere  atque  tandem  maximarum  adeo  arteriarum 
truncos  nodo  colligare  adducti  sunt.  Quamvis  vero 
jam  Cei.  Valsalva  aliique  ostendissent,  una  aut  etiam 
duabus  arteriis  carotidibus  ligatura  clausis  animalium 
cerebro  et  systemati  nervoso  nullum  damnnm  inferri; 
licet  disquisitionibus  anatomico -pathologicis  virorum 
illustrissimorum  Haller,  Petit,  Baillie,  Peletan,  A.  Cooper, 
aliorumque  constaret,  arteriam  carotidem  paullalim  oblit- 
terari posse  atque  nihilominus  cerebro  arteria  vertebrali 
et  carotide  alterius  lateris  copiam  sanguinis  necessa- 
riam advehi;  attamen  chirurgi  novissimi  scientia  atque 
audacia  insignes  demum  demonstrabant  arteriam  caro- 
tidem etiam  in  homine  sine  detrimento  cerebri  ligatura 
circumdari  posse.  Inde  novum  et  insigne  remedium 
praecipue  in  vulneribus  aut  aneurysmatibus  hujus  ej us- 
que ramorum  exstitit.  Semper  autem  tum  propter  situm 
prolundum  arteriae  tum  propter  metum,  ne  satis  magna 
copia  sanguinis  cerebro  desit,  ligatura  carotidis  peri- 
culosissimis operationibus  adnumerata  est.  Abernethy1) 


1 ) S.  Abernethy  Surgical  observatiops  on  injuries  of  the 
head  sccond  cdition.  London  1815.  pag.  115. 

primus  propior  vulnus  hoc  vas  ligatura  induit,  aegro- 
tus vero  membranis  cerebri  ab  inflammatione  correptis 
diem  supremum  obiit.  Qua  fortuna  adversa  chirurgi 
tunc  temporis  animo  deterrebantur,  ne  operationem 
repeterent,  donec  Astley  Cooper  *)  calend.  Novbr. 
A.  MDCCCV  omnibus  rite  perpensis  carotidem  nodo 
clausit  et  licet  hic  quoque  aegrotus  e vita  decederet, 
operationem  repetere  non  dubitavit  tandemque  felici 
eventu  gavisus  est.  Propterea  cum  constaret,  ligatu- 
ram carotidis  haud  omnino  perniciosam  esse,  alii  quo- 
que medici  Brittanorum,  Gallorum,  Americanorum  ope- 
rationes similes  instituerunt.  Inter  Germanos  primtis 
gener,  de  Wallher  2)  cum  bono  successu  die  tertio 
mens. “Augusti  MDCCCXIV  operationem  instituit,  at- 
que paullo  post  gener,  de  Graefe.  Inde  ab  hoc  tem- 
pore 111.  chirurgi  ligaturae  methodum  pcrlicerc  aliisque 
malis  applicare  studuerunt.  Itaque  scientia,  audacia  et 
dexteritate  virorum  insignium  multi  morbi  victi  sunt;, 
quos  antea  insanabiles  habuerunt. 

ANATOMIA. 

Integumentis  communibus,  musculo  latissimo  colli, 
fascia  atque  vena  jugulari  externa  amotis,  partes  pro- 
fundius sitae  in  conspectum  veniunt.  Primum  vi- 
demus m.  sternocleidomastoideum,  qui  supra  clavi- 
culam paullo  retrorsum  m.  omohyoideum  decus- 
sat. Illi  musculi  sese  tangunt  in  margine  superiore 
cartilaginis  cricoideae  circiter  quatuor  digitos  transver- 


1)  Medico  cliirurg.  transactions  Vol.  I. 

2)  Walthers  neue  Ileilart  des  Kropfs  u.  s.  vt.  Sulzbacli 
1817.  p.  41.  und 

Mcdiz.  cliirurg.  Zeitung  Bd.  II.  8.  5.  pag.  271. 

sos  supra  claviculam,  quod  tamen  non  seniper  con- 
stat, quum  clavicula  et  mandibula  corporum  diverso- 
rum haud  aeque  a se  distent.  Cum  vero  locus  de- 
cussationis musculorum  ad  situm  illorum  vasorum  sta- 
tuendum gravissimus  sit;  maximi  est  momenti  eum 
in  corpore  vivo  certum  constituere.  Si  inde  a parte 
anteriore  processus  mastoidei  ad  centrum  ossis  supe- 
rioris sterni  lineam  pingimus,  aliamque  inde  a latere 
corporis  ossis  hyoidei  paullo  propiorem  sterno,  quam 
parti  mediae  claviculae  ducimus,  viam  illorum  muscu- 
lorum satis  acurate  descriptam  habemus.  Altera  linea 
designat  marginem  anteriorem  m.  st.  cleidomastoidei, 
altera  regionem  m.  omohyoidei.  In  ipso  loco,  ubi  i 
illae  secantur  lineae,  in  universum  carotis  communis 
invenitur,  dico  in  universum,  cum  non  contendere 
velim,  hoc  nunquam  mutavi. 

Tam  saepe  autem  res  ita  se  habet,  ut  omnino» 
non  negligenda  sit,  quoniam  chirurgo  maximi  est  mo- 
menti scire,  quomodo  illam  reperiat.  Supra  hanc  re- 
gionem arteriae  via  invenitur,  linea  inde  a loco  de- 
cussationis sursum  versus  mandibulam  ducta.  In  in- 
feriore colli  parte  haud  exsistit  lex  certa  carotidis  in- 
veniendae. Arteria  carotis  communis  inde  a basi  colli 
usque  ad  locum  bifurcationis  a vasibus  maximis  atque 
nervis  gravissimis  circumsessa  est,  nervorum  exsistunt 
ramus  descendens  nervi  hypoglossi,  nervus  vagus  at- 
que sympathicus  maximus.  Secundum  totum  decur- 
sum carotidis  communis  n.  vagus  atque  vena  jugularis 
interna  una  cum  carotide  a fascia,  tela  cellulosa  com- 
posita, ambitur,  n.  sympaticus  extra  fasciam  inter 
hanc  et  musc,  longum  colli,  cui  tela  mucosa  conjunc- 
tus est,  invenitur.  Vena  jugularis  sita  est  versus  par- 

tem  acromialem  carotidis,  n.  vagus  jacet  inter  arteriam 
et  venam.  Ramus  descendens  n.  hypoglossi  tangit 
pariem  anteriorem  carotidis,  magnam  ramorum  copiam 
m.  omohyoideo,  sternohyoideo  et  sternothyreoideo  ex- 
hibens; ille  nervus  ipso  in  loco  supra  decussationem 
musculorum  ramos  aut  n.  cervicalis  secundi  et  tertii 
aut  hujus  solius  accipit,  qui  exsistunt  inter  carotidem 
communem  et  ven.  jugularem  internam.  In  regione 
ubi  cum  nervo  descendente  ille  conjunguntur,  plerum- 
que intumescentia  parva  apparet,  hujus  radii  versus 
quamcunque  regionem  in  musculis  vicinis  distribuun- 
tur. Interdum  ille  nervus  in  fascia  carotidis  reperitur, 
saepius  vero  extra  illam.  Si  res  ita  se  habet,  rami 
communicantes  nervorum  cervicalium  in  parte  ante- 
riore ven.  jugularis  internae  decussantur. 

In  constituendo  situ  profundo  et  alto  arteriarum, 
venamm  nervorumque  in  variis  colli  partibus  hujus 
regiones  tres  statuantur  necesse  est,  superior,  media, 
et  inferior.  Hic  tantum  de  regione  media  sermo  esse 
potest,  quae  definitur  linea  inde  a radice  processus 
mastoidei  ad  corpus  ossis  hyoidei,  altera  a margine 
posteriore  processus  mastoidei  usque  ad  mediam  par- 
tem ossis  superioris  sterni,  tertia  denicpie  a latere  cor- 
poris ossis  hyoidei  fere  ad  centrum  claviculae  ducta. 
Quibus  lineis  pictis  spatium  fere  triangulare  in  la- 
tere colli  statuitur,- ubi  carotidem  a nervis,  de  quibus 
supra  mentionem  feci,  atque  a vena  jugulari  circumi 
datam  invenimus.  In  hac  regione  illa  organa  fere  su- 
perficiem tangunt  tantum  a cute,  m.  latissimo  colli 
atque  fascia  cellulosa  propria  lecta.  Maxime  itaque 
I ille  locus  convenit  operationi,  si  eum  eligere  licet. 
i1  Deorsum  arteria  profundius  sita  est,  sursum  vero  ab 
l angulo  mandibulae  absconditur. 


• JUDICIUM  THERAPEUTICUM. 

Accuratissima  cognitione  situs  partium  in  hac  ope- 
ratione perticienda  opus  habemus,  nam  si  conditionis  i 
carotidis  ejusque  ramorum  recordamur,  constat  difficul-  E 
tatem  hoc  vas  inveniendi  atque  ligandi  maximam  esse  p 
atque  augeri  aut  imminui  secundum  regionem,  quam  p 
eligamus.  Supra  locum  decussationis  m.  sternocleido-  I 
mastoidei  et  omohyoidei  facillime  carotidem  assequi  i| 
possumus  difficilius,  si  aneurysmatis  causa  propius 
claviculam  incisuram  instituere  debemus,  quoniam  hic 
vas  inulto  profundius  situm  est.  Paries,  quae  vulne- 
rari possunt  hae  exsistunt:  vena  jugularis,  quae  inter 
exspirationem  collabitur  aut  extenditur,  tunc  nervi  su- 
pra enumerati,  quorum  laesione  gravissimae  affectio- 
nes oriuntur.  Praeterea  si  inferiori  parti  nodum  im- 
ponere conamur,  etiam  ductus  thoracicus  in  discrimen  I 
vocatur,  nec  omnino  negare  possumus,  etiam  arteriae  I 
vertebrali  ex  arcu  aortae  originem  ducenti  periculum  i 
imminere.  Porro  si  spectamus  ad  partium  adjacentium 
degenerationem  et  corruptionem,  quae  operationem  i 
saepius  praecedunt,  exitum  dubium  censere  debemus. 
Etiam  damnum  ab  ipso  malo  illatum,  quod  operatio- 
nem jubet  institui,  in  universum  jam  per  se  satis  mag- 
num est,  atque  organismum  valde  infestat,  quaprop- 
ter offensio  accedens  operationis  haud  raro  infausta 
fit.  ISon  minoris  momenti  milii  videtur  circulationis  I 
impedimentum  atque  mutatio,  qua  nutritio  cerebri  et 
capitis,  quamvis  eam  fieri  posse  constet,  pro  tempore 
quidem  impeditur,  qua  plethora  producitur,  qua  san-  i 
gnis  versus  cor  repercutitur.  Quae  omnia  cum  ita  se 
habeant  hanc  operationem  tantum  quasi  ultimum  re- 

fugium  casuum  desperandorum  spectandam,  si  vero  vita 
servanda  jubet,  cautissima  manu  omnibusquc  rile  per- 
pensis instituendam  esse  existimo. 

INDICATIONES. 

In  universum  ligaturam  arteriarum  jubent  omnia 
inprimis  talia  aneurysmata,  quae  in  loco  satis  commodo 
accessui  observantur,  diffusa,  sanguine  coagulato  op- 
pleta,  dura  et  magna,  quae  compressioni  exercendae 
haud  apta  sunt,  aut  eam  omnino  negant,  quaeque 
rumpi  minantur.  Individua  sint  valida  nondum  aetate 
nimium  provecta,  potius  masculini  generis,  quam  fe- 
minini, quae  tam  gravem  organismi  offensionem  ferre 
posse  existimantur.  Porro  aneurysma  quoque  licet  cir- 
cumscriptum sed  magna  sanguinis  extravasatione  sti- 
patum; haemorrhagiae  magnorum  vasorum,  quae  in 
loco  vulneris  haud  aperiri  possunt,  ligaturam  jubent. 
Ratione  habita  harum  indicationum  generalium,  quae 
omnes  in  ligaturam  carotidis  applicari  possunt,  ex 
morbis  vero,  quos  diversi  auctores  illam  operationem 
jubentes  apposuerunt,  equidem  eos  tantum  afferam, 
qui  fausto  eventu  probantur.  Itaque  omnia  aneurys- 
mata carotidis  communis  ejusque  ramorum  ratione 
quam  supra  exposui  habita,  ligaturam  praescribunt. 
Felici  cum  eventu  carotidem  nodo  clauserunt  chirurgi 
sequentes:  Carolus  Collier  *)  propter  vulnus  inde  ab 
angulo  sinistro  mandibulae  usque  ad  oris  cavum  pe- 
netrans, quo  lingua  ter  vel  quater  laedebatur;  Ilodg* 
son  a)  aneurysmatis  causa  ab  ictu  in  collum  cultro  in- 

1)  S.  medico  chiriirg.  transactions  VII.  p.  107. 

2)  Hodgson  uber  die  Kranklieiten  der  Arterien  nnd  Venon. 
Hannover  1817. 


\ 

\ 


lllcto  exorti,  ileinde  Macaulay  l)  propter  aneurysma. 
Coates  2)  propter  eundem  morbum.  Wright  Post  a) 
aneurysmatis  causa  sub  ipso  angulo  dextro  mandibu- 
lae. Gen.  de  Waltlier  4)  propter  aneurysma  colli  com- 
pressione exortum;  Busch  5)  Marburgensis  ob  aneu- 
rysma maximum,  diffusum  arteriae  temporalis  sinistrae. 
Holscher  6)  propter  tumorem  parvum  in  latere  colli 
dextro,  cujus  origo  haud  plane  apparebat,  digitum 
infra  bifurcationem  observatum.  Goodlad  7)  propter 
tumorem  magnum  colli  et  faciei,  qui  mobilis,  magnis  < 
tuberculis  stipatus  erat.  Deinde  multi  hanc  operatio- 
nem aneurysmatibus  per  anastomosin  praescriptam  cre- 
diderunt, atque  feliciter  perfecerunt.  Cei.  Travers  8) 
tumoris  pulsantis  in  orbita  causa,  qui  post  tres  annos- 
evanuit  et  Wilhelmus  Dalryinple  9)  ob  idem  orbitae 
malum,  quo  bulbus  oculi  antrorsum  premebatur;  111. 
Dupuytren  propter  ingentem  tumorem  angiectasicum 
pulsatione  praeditum  auris  dextrae,  cui  accedebat  di- 

lata- 

\ 

1)  S.  Edinb.  med.  Joarn.  April  1814. 

2)  S.  Lond.  med.  Repository  V.  pag.  176. 

3)  S.  The  American  Medicat  and  Pliilosopliical  Regisfer. 
Vol.  IV.  No.  3.  p.  366.  — Rust  Magaz.  III.  pag.  370.  * 

4)  S.  v.  Waltlier  I.  c. 

5)  S.  Rust  Magazin  VI.  pag.  332. 

6)  S.  Journal  fur  Chirurgie  uud  Augenheilkunde  von  Graefen 
und  WaUher  1.  2.  pag.  23.  und  Journal  complementaire  du  dictioni 
des  scienc.  Medie.  Tome  septieme.  September  1820.  pag.  279. 

7)  Medico  chirurg.  trans.  VII.  p.  113.  und  VIII.  pag.  582. 

8)  Medie,  chirurg.  trans.  II.  pag.  1,  und  Roux  a.  o.  0.’  > 
pag.  198. 

9)  S.  med.  chir.  trans.  VI.  pag.  111, 

latalio  aneurysmatica  arteriarum,  temporalis,  auricula- 
ris et  occipitalis  nodum  insprucrunt.  V alenlinus  Moli  1 ) 
operationem  quasi  praeparationem  resectionis  mandi 
Indae  osteosarcomate  corruptae  instituit,  cujus  excrn 
pia  tria  affert.  Praeterea  Dr.  Macgill  2)  Americanus 
• ntrique  arteriae  carotidi  propter  ulcera  fungosa  oculo 
i rum  ligaturam  imposuisse  dicitur  atque  pluribus  men- 
11  sibus 

11  gavisus  est.  — 


praeterlapsis  ille  aegrotus  satis  bona  valetudine 

I\e  vera  nulla  conditio  praeter  anatomicam  liga- 
turam vetat,  et  ne  talis  quidem  secundum  nostram 
scientiam  pro  contraindicatione  haberi  potest.  Prae- 
terea sane  aliae  quoque  res  propositae  sunt,  quales 
exstant  plura  aneurysmata  a dispositione  universa  veri- 
simillime  exorta , debilitas  generalis , aetas  provectior 
aut  vulnerabilitas  major.  Pariter  exsistunt  complica- 
tiones aneurysmatis,  sphacelus,  caries,  morbi  arteriae 
carotidis  ipsius  aut  (ejus)  ramorum  v.  c.  ossificatio- 
nes; aneurysma  vetus  atque  magnum  aut  parvum, 
quod  compressione  sanatum  iri  sperare  possumus. 
Operationem  tam  periculosam  nunquam,  nisi  summa 
necessitate  esse  instituendam,  jam  per  se  intelligitur. 
Quod  ad  extuberationes  aut  tumores  pulsatione  prae- 
ditos attinet,  quos  aneurysmatis  naturam  habere  non 
certo  scimus  in  universum  minus  periculi  inferre  vi- 
dentur, quam  operatio  ad  eos  curandos  instituta.  Pa- 


1 ) INeue  Bihliothek  fiir  ilie  Chirurgie  uml  OphtBnlmologir. 
i.  i»d.  3.  Stiick. 

2)  Froriej)’s  Nolizen  I>d,  XVI.  p.  352. 

ritcr  ligatum,  quam  Mott  »)  resectionis  mandibulae  1 
causa  exsecutus  est  omnino  superflua  esse,  atque  nil  { 
ad  faustum  successum  conferre  videtur,  quum  in  I 
tribus  hujus  operationis  casibus  Mott  ipse  duas,  tres  1 
vel  duodecim  arterias  ligaverit,  easque  omnes  e caro- 1 
tide  profectas. 

INSTRUMENTA  NECESSARIA. 

Omnibus  instrumentis  superfluis  aut  incommodis,  I 
quorum  multitudo  inventa  est,  ommissis;  solummodo 
utilia,  quibus  in  universum  uti  solent,  adfero. 

«)  alterum  incisorium  convexum  atque  alterum  , 
parvum  acuminatum.  ' || 

b)  compressorium  arteriae  ante  ligaturam  institutam  I 
applicandum.  Probae  re  melius  pollice,  quaml: 
instrumento  Ehrlichiano  utimur. 

c)  Volsella  anatomica. 

d)  Hamuli  duo  (ab  Arnaud  inventi)  vulneris  ex- 
tendendi causa. 

c')  Apparatus  necessarius  ad  liganda  vasa,  undel. 
sanguis  prosilit  aut  ad  sistendam  haemorrhagiam  I 
parenchymatosam,  quo  pertinent  glomera,  tena- 1 
culum,  agaricus,  aliaque  styptica  remedia. 

f)  Acus  ad  arterias  ligandas,  inventa  a clar.  Des-  A 
champs,  quam  illis  virorum  clar.  Seiler,  Coo-1 
per,  Arnaud  etc.  praefero. 

g)  Filum  ad  ligaturam,  cui  nuperrime  chordas  sub-  'i 

tituere  voluerunt,  quas  autem  superfluas  atque  I 
fdum  satis  crassum,  in  universum  ter  contor-  I 
tum  et  ceratum  maxime  commodum  puto. 


1 ) Langenbeeks  Chirurgie  a.  a.  O. 

//)  Bacillum  ad  ligaturam  arteriarum  a generosis- 
simo de  Graefe  inventum  quod  huic  rei  aptis- 
simum puto,  omniaque  alia,  qualia  sunt  in- 
strumenta dicta  Serre-artere  (Deschamps)  Presse- 
artere  (Assalini)  etc.  etc.  incommoda  puto. 

OPERATIONIS  METHODUS. 

Methodos  incommodas  superfluasque  transeo  et 
hic  tantum  virorum  celeberrimorum  rationem  agendi 
0 describam.  In  universum  duae  tantum  variationes  ex- 
stant, dissectio  inter  musculi  sternocleidomastoidei 
" crura  aut  in  ejus  margine  interno  instituenda. 

111.  Astley  Cooper  tutem  dissecat  inde  a media 
111  cartilagine  thyreoidea  usque  ad  claviculam  digitum 
111  introrsus  a clavicula  in  margine  interno  m.  sterno- 
cleidomastoidei, tum  muscidos  sternocleidomastoideum 
et  omohvoideum  separat,  venam  jugularem  in  conspec- 
v tum  venientem  latus  versus  trahit,  atque  nervum  vagum 
apparentem  facile  vitat.  Specillo  ferreo  obtuso  liga- 
turae duae  arteriae  subducuntur,  quarum  altera  statim, 
m altera,  arteria  a partibus  adjacentibus  liberata,  devin- 
u*  citur,  postremo  arteria  acu  et  fdo  inter  ligaturam 
utramque  perforatur  et  tunc  dissecatur, 
pfr  111.  Valentinus  Mott  incisuram  sesqui  digitalem  paul- 
iff-ll  lum  infra  cartilaginem  thyreoideam  in  eodem  margine, 
| ac  supra  instituit.  In  liganda  ipsa  arteria  ejus  metho- 
k (Ius  a praecedente  tantum  eo  discrepat,  quod  ligatu- 
ram simplicem  apponat. 

of  III.  de  Walther  incisuram  cutis  trium  digitorum 
inde  a medio  collo  usque  ad  manubrium  sterni  in 
margine  quoque  interno  musculi  memorati  exsequi- 
tur. Deinde  marginem  internum  instrumento  obtuso 

o * 

Smi 

versus  partem  externam  protrudit  ita,  ut  in  superiore  i 
vulneris  regione  m.  omohyoideus  in  ipsa  carotide  situs 
appareat  et  ligatura  infra  imponatur.  Omohyoideo 
promoto  digitis  tela  cellulosa  separata  ad  involucrum 
pervenimus,  quod  arteriam  cum  vena  et  nervo  circum- 
dat. Quod  involucrum  caute  volsella  tollitur,  tunc 
dissecatur  atque  ope  specilli  sulcati  infra  et  supra  aperi- 
tur. Vena  et  nervo  ah  arteria  amotis  acus  huic  extrin- 
secus introrsum  subducitur. 

• 111.  Zang  capite,  quod  alii  deponere  jubent  ad  per- 
pendiculum lirmato  incisuram  digitorum  2 — 2*  se- 
cundum directionem  m.  sternocleidomastoidei  inter 
ejus  crura,  sternale  et  claviculare  instituit,  juxta  illius- 
marginem  externum,  quae  quadrantem  digiti  supra 
claviculam  finitur.  Deinde  margine  vulneris  a duobus- 
ministris  ope  hamuli  duplicis  obtusi  retracto  chirur- 
gus digitis  aut  manubrio  incisorii  utramque  m.  sterno- 
cleidomastoidei portionem  divellit,  quam  illi  quoque 
simul  cum  partibus  adjacentibus  per  hamulos  retrahunt 
m.  omohyoideum  sursum  atque  glandulam  thyreoideam 
deorsum  amoventes.  Quo  facto  vena  jugularis  interna 
per  membranam  cellulosam  semi- pellucidam  apparet 
atque  pulsatio  carotidis  observari  potest.  Illa  mem- 
brana perscissa  chirurgus  arteriam  ab  aliis  partibus  se- 
parare studet,  ita  ut  ministri  hamulo  venam  jugularem 
et  n.  vagum  versus  posteriorem  et  exteriorem  regio  ! 
nem  amovere  possint.  Tunc  carotis  in  loco  ipso  ubi 
ligari  oportet,  tenaculi  ope  prehenditur,  tollitur,  atqufl: 
ligatura  constringitur. 

III.  Bell  aliique  hanc  sequuntur  methodum. 

111.  Rust  capite  eodem  modo  firmato  incisuram  digi- 
torum 2 — 2 \ in  margine  interno  m.  sternoeleidoma 

stoidei  cujus  finis  pollicem  seniis  a sterno  distat,  du- 
cit, deinde  labiis  vulneris,  ut  supra  descripsi,  retrac- 
tis, secundum  decursum  incisurae  cutis  musc.  platys- 
mamyoidem  et  telam  cellulosam  teneram  perscindit, 
atque  hamulo  glandulam  thyreoideam  antrorsum  et 
muscul.  sternocleidomastoideum  totam  retrorsum  te- 
nere jubet. 

111.  de  Graefe  in  eodem  loco  incisuram  minorem  (di- 
gitorum duorum)  instituit,  secundum  illam  incisuram 
musculo  subcutaneo  colli  perscisso  telam  cellulosam 
digitorum  ope  divellit.  Labiis  vulneris  ope  hamuli 
duplicis  rectractis  vena  jugularis  coerulea  apparet, 
quam  ab  arteria  separatam  retrahere  jubet  chirurgus, 
ita  ut  carotis  pulsatione  et  colore  «x  flavo  rubro  dig- 
noscatur, quae  deinde  manubrio  incisorii  separatur 
atque  ope  bacilli  ligatur. 

Methodus  111.  Zang  ceteris  praestat  si  carotis  infra 
musculorum  decussationem , methodus  utraque 
alia  praeferenda  est,  si  supra  illum  locum  lige- 
tur, oportet. 

Pauca  verba  adhuc  de  methodo  jam  quidem  anti- 
quiore, sed  nuperrime  repetita  et  vindicata  adjicere 
liceat. 

De  Ligatura  carotidis  infra  aneurysma  vel  de 
nova  JVardropii  methodo . 

Brasdor  senior  in  eo  aneurysmatis  casu  ubi  inter 
cor  et  tumorem  arteriae  ligatura  institui  non  potest, 
eam  in  loco  a corde  remotiore  imponendi  primus  auc- 
tor fuit.  Dessault  quoque  virum  magno  ingenii  acu- 
mine praeditum  haec  notio  non  fugit,  qui  tamen  quum 
oh  parietes  sacci  aneurysmatis  nimis  tenues  ruptura 


timenda  esset,  exsequulionem  ejiis  dissuadebat.  Hanc 
sententiam  primus  sequutus  est  Descliamps  in  aneurys- 
mate arteriae  femoralis,  sed  operationis  hujus  eventus 
infelix  erat.  Sic  etiam  Cooper  infeliciter  hoc  modo 
operationem  instituit  in  aneurysmate  iliacae  externae. 
Quo  factum  est,  ut  haec  methodus  desereretur,  et  a 
multis  etiam  recentioribus  tanquam  absurda,  quoad 
theoriam  et  in  praxi  periculosa  vituperaretur.  Allan 
Buriis  *)  adeo  nil  stultius  se  scire  declaravit,  quam 
tali  operatione  putare  tumoris  incrementum  prohiberi 
posse.  Sine  dubio  hic  quamvis  magna  scientia  in- 
structus vir  immerito  tales  quasi  injurias  intulit  in 
methodum,  quae  novissimis  temporibus  tam  utilis  ap- 
paruit. Wardrop  hanc  operationem  ad  vitam  revo- 
cavit, brevi  temporis  spatio  ter  arteriam  carotidem  hoc 
modo  substrinxit  et  cum  in  duobus  casibus  optimo 
eventu  rem  gereret,  methodum  eam  re  vera  perfici 
posse  extra  omnem  dubitationem  posuit.  Sed  etiam 
Wardrop  modum  excedit,  si  hanc  methodum  unicam 
et  optimam  esse  pntat. 

Cautelae  hujus  operationis. 

Wardrop  secundum  decursum  carotidis  incisuram 
digiti  unius  et  dimidii  longitudinem  aliquid  superan- 
tem instituit  in  cute  et  tela  cellulosa  supra  ipsum 
tumorem  usque  ad  musc.  sternocleidomastoidei  mar- 
ginem. Reliquam  operationis  partem  cultro  argenteo» 
perficit  duce  digito.  Post  praeparationem,  quae  lente 

et  caute  hoc  cultro  instituenda  est,  arteria  a partibus 

. \ / 


1)  Allan  Burns  Anatomie  des  Kopfes  und  Ilalscs,  deutsch 
voii  Dohlhoff.  Hallc  1821.  pag.  145. 


23 


adjacentibus  separatur,  acus  subducitur  et  una  ligatura 
quam  proxime  ad  tumorem  constringitur,  vulneris  labia 
sutura  junguntur  neque  aliae  fasciae  imponuntur. 

De  curatione ^ quaedam  atque  de  periculis  iri  li- 
ganda arteria  carotide  quibusdam  vitandis. 

Operatione  peracta  aegroto  summa  quies  imperanda, 
omniaque  vitanda  sunt,  quibus  circulatio  sanguinis 
acceleratur,  simul  diaeta  blanda  praescribatur,  oportet. 
Praeterea  regimen  antiphlogisticum  accuratissime  in- 
stituendum, et  jam  ab  initio  laxantia  inprimis  natron 
sulphuricum  cum  potu  refrigerante,  sin  autem  inflam- 
matio fortis  oriatur,  ipsum  nitrum  adhibendum  neque 
venaesectio,  hirudines,  derivantia  negligenda  sunt,  prae- 
sertim si  sanguis  in  circulatione  interceptus  in  alio 
nobili  organo  accumuletur.  Vulnus  simpliciter  trac- 
tandum, si  fleri  potest  per  primam  intentionem  sanan- 
dum est,  si  inflammationis  gradus  autem  tantus  exsistit, 
ut  obstet  adhaesioni,  tum  temperandum  est,  si  con- 
trarium adest,  excitantia  ad  augendam  vasorum  capilla- 
rium functionem,  adhibenda  sunt.  Die  tertio,  quo 
plerumque  jam  inflammatio  adhaesiva  adest,  et  parietes 
vasorum  in  ligaturae  loco  cohaerent  bacillum  (Graefii) 
solvitur,  non  tamen  ex  vulnere  amovetur,  potius  us- 
que ad  diem  sextum  aut  octavum  in  vulnere  tanquam 
prophylaxis  causa  relinquendus  est.  Quod  ad  peri- 
cula spectat,  respiciendum  est,  ad  id,  quod  supra 
commemoravi  de  vulneratione  partium  adjacentium. 
In  primis  huc  pertinent  magnae  sanguinis  effusiones 
in  ipsa  operatione,  si  aut  arteria  aut  venae,  vena  ju- 
gularis vel  ipsa  carotis  vulnerantur.  Praeterea  affec- 
tiones nervosae,  si  ramus  nervi  cujusdam  laeditur  aut 

in  ligaturae  ansam  prehenditur,  timendae  sunt.  Hae- 
morrhagia quoque  post  operationem  vel  ex  parenchy- 
mate organorum  prosilit,  vel  ah  atonia,  ligatura  aut 
destructione  trunci  ipsius,  producta,  oriri  potest.  Per- 
saepe etiam  magni  dolores  adsunt,  qui  fomentis  frigi- 
dis, anodynis  curentur,  necesse  est. 

HISTORIA  MORBI. 

Christianus  Rotlie  viginti  sex  annos  natus,  homo 
validus,  robustus,  die  quarto  decimo  mens,  maji  a 
MDCCCXXIX  vulnus  punctim  cultro  magno  et  lato 
inflictum  acceperat.  Copia  sanguinis  statim  post  vul- 
nerationem immensa  prorupit,  nec  post  adventum  in 
nosodochio  universitatis  litterariae  nostrae  omnino 
cessavit.  Vulnus  incisurae  magis  speciem  prae  se  tulit 
prope  aurem  sinistram  sub  ipso  processu  zygomatico 
ossis  temporum  illatum  erat.  Longitudo  ejus  aequabat 
circiter  digitum  atque  ex  partibus  profundius  jacen- 
tibus praesertim  fossa  glenoidalis  pro  maxilla  inferiore 
laesa  apparebat.  Primo  quod  nobis  mandatum  erat 
muneri  subvenit  naturae  auxilium  scilicet  haemorrhagiae 
sistendae.  Vix  enim  aqua  frigida  ope  spongiae  ma- 
rinae applicata,  tam  profundum  animi  deliquium 
aegrotus  passus  est,  ut  tantum,  remediis  omnibus,  qui- 
bus tali  in  casu  uti  solemus  adhibitis,  post  semihoram 
praeterlapsam  excitari  possit,  tunc  autem  haemorrha- 
gia omnino  cessabat.  Deinde  specillo  vulnus  ex- 
ploravi. Duos  fere  pollices  per  partes  hic  jacentes 
culter  penetraverat  non  certo  autem  constabat,  quae- 
nam organa  laesa  sint;  nec  vas  vulneratum  invenire 
potuimus,  itaque  prophylactice  actum  est,  ut  prohibea- 
mus inflammationem  violentam  sine  dubio  instantem 

lomenta  frigida  faciei  imposita  sunt.  Vulnus  tantum 
ablutum  est,  atque  duodecim  hirudines  in  partibus 
adjacentibus  applicatae  sunt,  cum  venaesectio  nimio 
sanguinis  profluvio  vetaretur.  Praeterea  accepit  aegro- 
tus. 

K.  natr.  sulpli.  unc.  duas 
nitr.  depur.  dr.  duas 
solv.  in 

aq.  fervid.  unc.  sex 
Syrup.  mann.  unc.  unam 
M.  D.  S.  Omni  hora  cochlear  sumendum. 

Paucis  post  vulnerationem  horis  praeterlapsis  de 
deglutitione  impedita  conquestus  est  saepiusque  ma- 
teriam biliosam  viridem  evomuit. 

Die  quinto  decimo.  Aegrotus  satis  bene  se 
habebat,  intumescentia  faciei  parva  temperies  paul- 
luin  adaucta,  pulsus  licet  vacuus,  nec  frequens  nec  ce- 
ler erat,  totusque  habitus  atque  functiones  aegroti 
haud  multum  a norma  recedebant. 

Octo  fere  diebus  praeterlapsis,  per  quos  aegrotus 
nunquam  valde  conquestus  est  subito 
Die  vigesimo  tertio  congestionibus  nimiis 
versus  caput,  tinnitu  aurium,  cephalalgia  allectus  est, 
carotidum  pulsatio  violenta,  intumescentia  erysipela 
losa,  lateris,  faciei  sinistri  adfuit.  Pulsus  inflammatorius, 
celer  frequens  durus  atque  satis  plenus,  quapropter 
venaesectio  unciarum  sex  instituta,  decem  hirudines 
atque  fomenta  glacialia  applicata  sunt.  Nocte  subito 
haemorrhagia  rediit,  qua  circiter  unciae  sex  sanguinis 
proruperunt.  Licet  remediis  stypticis  suppressa  sit, 
mox  altera  quamquam  minor  apparuit. 

Oie  vigesimo  quarto.  Cephalalgia  veliementissima 
praecipue  temporali  multum  vexatus  est  patiens,  intu- 
mescentia atque  calor  partis  affectae  faciei  valde  in- 
crevit, praeterea  in  margine  inferiore  ossis  zygomatici, 
quam  verosiinillime  vulnus  petiit  pulsatio  aperta,  ar- 
teriarum pulsui  respondens  observata,  quasi  aneurysma 
ibi  sese  formaret.  Praeter  fomenta  frigida  aegroto 
praescriptum  est 

R.  Iib.  digit.  purp.  scrup.  dimidium 
> infund.  aq.  fervid.  une.  septem 
in  collat  solv. 

natr.  sulph.  unc.  unam  et  dimidiam 
Syrup.  manna  ti  unc.  unam 
M.  D.  S.  Omni  bihorio  cochlear. 

Hora  quinta  pomeridiana  haemorrhagia  rediit,  vehemen- 
tissima  unciarum  fere  duodeviginti.  Cui  sistendae  re- 
media styptica  haud  suffecerunt,  igitur  fasciae  compri- 
mentes appositae  atque  glomera  (Tampon)  vulnus 
tectum  est. 

Die  vig.  quinto.  Intumescentia  adaucta  est,  sed 
pulsatio  omnino  evanuit.  Cephalalgia  acris  continua, 
pulsus  inflammatorio  similis  fuit,  quam  ob  rem  parva 
venaesectio  instituta  atque  fomenta  frigida  continuata 
sunt.  Glomera  haud  quaquam  caveri  potuit,  ne  per 
noctem  sanguis  semper  guttatim  stillaret,  sed  tandem 
coagulis  sponte  formatis  atque  compressione  fortiore 
cessavit. 

Die  vig.  sexto.  Tumor  genae  sinistrae  increvit,  ve- 
siculae gangraenosae  propter  sanguinis  retundant  is 
dissolutionem  exortae  sunt,  et  haemorrhagia  quaque 
hora  redire  minatur.  . 

Quapropter  haud  dubitari  poterat,  quin  vas  mag- 
num aut  plura  adeo  vulnerata  essent,  quamquam  dif- 
ficile erat  statuere , quisnam  ramus  carotidis  aut 
cerebralis  aut  facialis  laesus  esset.  Quod  vero  minoris 
etiam  aestimandum  erat,  cum  quaevis  arteria  vulne- 
rata in  hoc  loco  ligari  non  possit. 

Quae  cum  ita  se  haberent  unum  tantum  reman- 
sit remedium  propter  indicationem  vitalem  omnino 
necessarium,  ligatura  arteriae  carotidis  communis, 
unde  omnia  illa,  quae  laesa  videbantur,  vasa  originem 
ducebant.  Aliter  extravasatio  magna  in  telam  cellu- 
losam aut  adeo  in  cerebrum  itaque  mors  nullo  modo 
prohiberi  potuit. 

Quapropter  generos,  de  Graefe  omni  prudentia, 
scientia  atque  habilitate,  quibus  in  hac  operatione 
opus  erat,  praeditus  nodum  arteriae  inposuit. 

Operatio  jam  per  se  difficilis  mullis  casibus  hic 
etiam  difficilior  reddebatur,  cum  individuum  musculis 
validissimis  gauderet,  collum  brevissimum  esset,  intersli-  / 
tium  cellulosum  jam  per  copiam  sanguinis  elTusi  at- 
que vasa  dilatata  fere  omnino  evanesceret. 

Operatione  pro  ratione  difficultatum  celerrime  per- 
fecta, glomera  antea  imposita  amota  est.  Magna 
copia  sanguinis  sero  similis  atque  dissoluta  prorupit, 
sine  dubio  residuum  liquoris  illius  extravasati,  nam 
postea  haemorrhagia  omnino  cessavit  tumor  ante  maxi- 
mus imminutus  est,  ita  ut  aegrotus  oculum  sinistrum 
antea  omnino  clausum  paullum  aperire  valeret.  Vul- 
nus pauco  tantum  .linamento  atque  frigidis  fomentis 
tectum  est,  veteri  autem  sphacclo  affecto  calida  fo- 
menta imposita  sunt,  praeterea  potio  acidula  atque 

R.  natr.  sulph.  unc.  tluas 
nilr.  depur.  dr.  duas 
solv.  in 

aq.  destill.  unc.  septem 
Syrup.  rub.  Id.  unc.  unam 
aq.  lauroceras,  dr.  unam 
M.  D.  S.  omni  liora  cochlear. 

Pulsus  paulo  post  operationem,  ut  jam  antea  suppres- 
sus, fortior  quodammodo  factus  est. 

Die  vig.  septimo.  Aegroti  conditio  fere  eadem 
erat  pulsus  tantum  paullo  frequentior  interdum  inter- 
mittebat. Vespertino  tempore  febris  vehementis  sima 
exorta,  aegrotus  deliriis  captus  mox  in  soporem  in- 
cidit. Iterum  venaesectio  unciarum  quinque  instituta 
remedia  epispastica,  clysma  cum  aceto  vini,  ut  a ca- 
pite derivemus,  applicata  sunt.  Praeterea  autem 
R.  infus.  Arnic.  (ex  dr.  II.)  unc.  sex 
nitr.  dep.  dr.  tres 
Syrup.  Rub.  Id.  unc.  unam 
M.  S.  Omni  hora  cochlear. 

Per  noctem  aegrotus  salis  quiete  se  gessit. 

Die  vig.  octavo.  Mane  rursus  deliriis  et  sopore 
captus  est,  epispastica  fortissima  in  suras,  plantam 
pedis  atque  pectus  applicata,  spem  nostram  fefellerunt 
atque  paullum  eum  excitarunt.  Praeterea  accepit: 

R.  acid.  muriat.  unc.  unam 

i 

et  dimidiam 
aq.  rub.  Id.  unc.  sex 
Syr.  Altli.  unc.  unam 
M.  S.  Omni  hora  cochlear. 

Eodem  die  bacillum  Graeffii,  quo  ligatura  applicata 
erat,  solutum,  nec  tamen  e vulnere  amotum  est,  quod 


ipsum  ad  suppurationem  excitandam  unguento  basi- 
lico obligatum,  vulneri  vero  punctim  illato  propter 
sphacelum  China  c.  Tr.  myrrh.  injectum  est. 

Hora  quinta  pomeridiana  pulsus  aegroti  frequens, 
celer,  plenus  nec  omnino  regularis  tangitur,  latus  dex- 
trum faciei  multo  magis  ardet,  quam  sinistrum  vulne- 
ratum, lingua  muco  ex  albo  fusco  obtecta  videtur, 
respiratio  satis  libra  est,  sed  aegrotus  vomitu  iterato 
vexatur  atque  sopore  tenetur.  Caput  tonsum  fomen- 
tis glacialibus  tegitur. 

Hora  decima  vespertina.  Pulsus  irregularis  mol- 
lis facile  comprimendus,  deliria  blanda,  respiratio  non- 
dum impedita,  adsunt. 

Media  nocte  pulsus  frequentia  maxima  est,  genae 
atque  extremitates  frigent,  ceterum  aegrotus  haud  to- 
tidem mente  captus  est,  licet  deliria  eum  teneant,  ad 
quamcunque  quaestionem  bene  respondet. 

Die  vig.  nono  — hora  matutina  tertia  conditio 
aegroti  in  pessimum  vergit,  pulsus  omnino  irregularis, 
frequentissimus  (ictus  centum  quadraginta  aequat), 
praeterea  collapsus  est,  aegrotus  sopore  tenetur,  res- 
piratio angusta  atque  stertorosa,  facies  livida  et  tumida 
extremitates  gelidae  sunt. 

Mox  mens  omnino  desiit,  orthopnoea  exorta  est, 
pulsus  cessavit  atque  quinta  hora  aegrotus  diem  su- 
premum obiit. 

SECTIO. 

Vulnus  externum  partibus  suppuratis  atque  spha- 
celosis  impletum  erat,  organa  ictu  laesa  haec  sunt. 

Parotis  in  regione  posteriore,  vena  temporalis  tota 
dissecta,  aeque  ac  locus  separationis  arteriae  maxillaris 
internae  et  temporalis  profundae,  art.  temporalis  tota 


discissa,  ram.  descendens  maxillae  inferioris  digitum  in- 
fra processum  condyloideum  cultro  ita  laesus  erat,  ut 
quasi  sulcus  in  eo  esse  videretur.  Auris  externa  dis- 
serta, meatus  auditorius  osseus  externus  in  parte  ex- 
terna decussus  erat.  Cetera  organa  haud  a norma  re-  1 
cedebant. 

Cerebrum  omni  malo  immune,  sinus  sanguine  ini-  i 
pleti,  rami  arteriae  cerebralis  praesertim  circuli  Willisii  1 
haud  dilatati  apparebant.  i 

In  cavo  cerebri  anteriore  paullum  aquae,  plexus  i 
chorioidei  haud  sanguine  impleti  inveniebantur,  sinus  : 
sanguine  turgidi.  i 

Pancreas  satis  durum,  lien  molle,  renes  sanguine  i 
turgentes,  ventriculus  vacuus,  pulmo  dexter  cum  pleura  I 
costarum  concretus  erat,  pericardium  continebat  circi-  i 
ter  uncias  duas  materiae  flavae  exsudatae,  trachea  s 
paullo  muco  spumoso  oppleta,  cor  sanguine  vacuum  j 
erat.  In  perscrutando  loco  ligato  arteria  omnino  sepa-  i 
rata,  atque  membrana  interna  dissecta,  inflammatione  < 
adhaesiva  correpta  inveniebatur. 

EPICRISIS.  ( 

Hoc  in  casu  ligaturam  carotidis  omnino  necessa-  | 
riam  fuisse,  extra  omne  dubium  positum  est,  quum 
nil  amplius  jam  restaret,  quod  applicandum  ‘aliquam 
spem  vitam  aegroti  servandi  praebuisset.  Licet  haud  ( 

negem,  per  aliquod  tempus  adhuc  rem  protrahi  po-  ( 

luisse,  tamen  linem  ejus  pejorem  et  tristiorem  fuisse  l 
atque  medicum  inepte  egisse  credo,  qui  unicum,  quod 
supererat,  remedium,  ob  stultum  magnae  operationis 
metum  diutius  moratus  esset.  Cui  accedit,  quod  illa 
operatio  jam  iteratis  vicibus  felicissimo  eventu  instituta 

sit;  atque  dexteritas  scientiaque  chirurgi  illuslr.  omni- 
bus cognita,  qui  ipse  jam  pluries  tali  aut  alia  gravis- 
sima operatione  morti  aegrotos  eripuit,  spem  felicis 
eventus  omnino  justam  rediderit.  Sin  etiam  sectione 
reperta  contemplamur,  tum  diagnosin,  tum  remedia 
aptissima  elegisse  medicos,  salis  constat.  Quisnam 
alio  modo  haemorrhagiam  arteriarum  magnarum,  quae 
dissectae  erant,  sistere  potuisset?  Nonne  maxime  mi- 
randum est,  quod  in  aegroto  tam  graviter  affecto  jam 
adhaesiones  membranae  vasis  reperirentur:  nonne  li- 
gaturae utilitas  haemorrhagia  statim  post  operationem, 
quamquam  omnis  glomera  amota  est,  suppressa  sa- 
tis probata  est?  Satis  quoque  elucet,  non  ob  opera- 
tionis effectus,  sanguinis  repercussionem  versus  eor, 
ejusque  copiam  cerebro  delicientem  aegrotum  diem 
supremum  obiisse,  sed  febre  nervosa,  propter  magnam 
sanguinis  copiam  amissam,  totius  organismi  erethis 
muni,  vulnus  irritans,  dolorem,  mentisque  motus 
exorta,  ejus  vires  omnino  confectas  et  prostratas  esse. 

Liceat  mihi  huic  meae  historiae,  observationem 
egregiam  Cei.  Wardropii  secundum  novam  ejus  me- 
thodum sanati  aneurysmatis,  brevi  adjicere. 

Mulier  75  annos  nata  ante  tres  menses  doloribus 
anomalis  nuchae  atque  respirationis  difficultate  affecta, 
quorum  causam  nesciit,  subito  tumorem  in  dextro 
colli  latere  post  violentum  tussis  insultum  observavit. 
Octo  diebus  interjectis  Cei.  Wardrop  illum  vidit,  omnia 
aneurysmatis  carotidis  signa  prae  se  ferentem.  Quum 
vero  situ  tumoris  qui  ipsam  claviculam  tetigit,  li- 
gatura consueta  supra  aneurysma  omnino  vetaretur, 
atque  incrementum  in  dies  videri  posset  ita  ut  unde- 


cimo  die  culis  rubefacta  et  dolens  et  pulsatio  fortis- 
sima rupturam  indicarent,  cel.  ille  chirurgus  infra  tu- 
morem ligare  arteriam  statuebat,  sperans  fore,  ut  san- 
guinis ad  vas  affluxu  interrupto,  vi  naturae  novum, 
iter  circulationi  pararetur,  sanguinis  coagulo  ruptura 
vasis  dilatati  inhiberetur  atque  oblitteratio  efficeretur. 
Cui  sententiae  constitutio  aegrotae  salis  robusta,  ejus 
mens  tranquilla,  situs  commodus  tumoris,  quum  totai 
arteria  ligata,  coagulationis  processus  haud  circulatione 
ramorum  collateralium  impediretur,  adsentire  videban- 
tur. Quam  ob  rem  omnibus  rite  perpensis  Cel.  War- 
drop  primum  cutis  et  telae  cellulosae  incisuram  exse- 
cutus est,  digiti  unius  et  semis  longitudinem  aequantem, 
inde  ab  ipsa  tumoris  suprema  regione  ad  marginem 
anteriorem  m.  sterno  cleidomastoidei  secundum  caro- 
tidis decursum  proficiscentem.  Cenarum  superficia- 
lium laesione  feliciter  vitata,  cautissima  manu  ope 
scalpelli  argentei  obtusi  et  duce  digito  partes  profun- 
diores separavit  chirurgus.  Post  accuratam  dissectio- 
nem tandem  ad  arteriam  pervenit,  eamque,  quami 
proximam  tumori  ligatura  clausit,  nervo  vago  quoque 
feliciter  vitato.  Vulnus  sutura  cruenta  conjunctum 
atque  tumor  cmpl.  adhaesivo  tectus  est,  tum  ad  rup- 
turam cavendam,  cum  ad  compressionem,  quamvis* 
parvam  exercendam. 

Chirurgus  dexteritatis  et  audaciae  eventu  felici 
gaudebat,  atque  sic  novum  remedium  morbos  pericu- 
losos superandi  invenerat.  — 

VITA. 

Ego  Carolus  Briininghausen  confessioni  addictus  ca- 
tholicae die  XXIX  mensis  Martii  anno  MDCCCIX. 
Liilsdorffii , vico  in  provincia  rhenana  inferiore  sito, 
natus  sum,  parentibus  carissimis  Carolo  Briininghau- 
sen  atque  Elisabetha  e gente  Greutner,  quos  adhuc 
supertites  maxime  veneror. 

Primis  literarum  elementis  duce  praeceptore  cla- 
rissimo Pressler  Miihlheimii  ad  Rhenum  imbutus,  Gym- 
nasium Siegburgense,  ubi  tum  eruditissimus  Dr.  Seber 
florebat,  duos,  deinde  coloniense  quinque  per  annos 
Frequentavi.  Testimonio  maturitatis  feliciter  accepto 
'inter  cives  academicos  Bonnenses  ab  111.  A.  G.  de 
' Schlegel  t.  t.  Rectore  magnifico  receptus,  nomen  apud 
facjiltatem  medicam  coram  decano  spectabili  111.  Har- 
I1'  lefs  confessus  sum.  Sex  per  semestria  professorum 
15  illustrissimorum  praelectiones  audivi : 

ex  ordine  philosophico:  01.  de  Calcker  dc 
logica  atque  Platonis  Gorgia  111.  Windischmann  dc 
psychologia  et  Anthropologia  Cl.  de  Miinchow  de 
physica  experimentali.  Cl.  Gust  Bischoff  de  chemia 
[iexperimentali.  Cl.  Nees  ab  Esenheck  de  botanice 
generali.  Cl.  Goldfufs  de  Zoologia.  Cl.  Noggerath 
de  mineralogia. 

c x ordine  medico:  11J . A4  indisthmann  de  en- 
cyclopaedia,  methodologia  alque  medicinae  historia, 
CJ.  YVeber  de  osteologia,  syndesmologia  atque  ana- 
tomia  comparata.  Cl.  Mayer  de  anatomia  generali, 
speciali  et  de  nervo  sympathico.  Utramque  praecepto- 
rem habui  in  arte  cadavera  dissecandi.  Cl.  Miiller  de  phy- 
siologia foetus  atque  pathologia  generali,  111.  Nasse  de 
physiologia,  therapia  generali  ac  speciali,  de  semiotice 
III.  Hariefs  de  materia  medica,  CL  Ernst  Bischof  de 
formulis  medicis,  111.  de  Walther  de  ossium  fracturis  at- 
que luxationibus,  fasciis  imponendis,  chirurgia  univer- 
sali et  speciali  nec  ejus  clinico  chirurgico  et  oplithal- 
miatrico  defui.  Cl.  Hayn  de  artis  obstetriciae  parte 
thcoretica. 

Anno  iMDCCCXXVIII  hanc  musarum  sedem  ce- 
leberrimam berolinensem  adii  et  ab  111.  Klenze  t.  t. 
rectore  magnif.  in  allium  relatus  ab  111.  Bartels  fa- 
cultati medicae  adscriptus  sum,  lectionibus  illustrissi- 
morum professorum  interfui  hisce:  111.  Schlemm  de 

angiologia  et  nevrologia,  111.  Jiingken  de  operationibus 
chirurgicis,  et  de  oculorum  morbis,  111.  Horn  de 

>#  *-•  S ' 

morbis  psychicis.  Sub  auspiciis  111.  Bartels  in  clinico 
medico  charitatis  111.  de  Graefc  in  clinico  chirurgico 
ophlhalmiairico  111.  Jiingken  m clinico  ophthalmiatrico 
Raptatis  praxin  exercui.  Praeterea  cursum  operatio- 
rntmp  in  cadavere  apud  IU.  Schlemm  operationum  oph- 
, jbahuiatricarum  qpud  IU.  Jiingken  habui. 

Tenfennine  tam  philosophico  quam  medico  nec 
minus  examine  rigoroso  absolutis,  spero  fore,  ut  dis- 
sertatione thesibusque  |),alam  defensis  summi  in  medi- 
cina et  chirurgia  honorfts  rite  in  me  conferantur. 

THESES  DEFENDENDAE. 

I 

I. 

Oxygenium  cum  azoto  in  .^ere  atmospliaerico  non 
chemica,  sed  lege  mechanica  junctum  est. 

II. 

Haemorrhoides  saepius  organismo  prosunt. 

IH. 

Nonnulla  certa  graviditatis  signa. 

IV. 

Ligatura  carotidis  per  se  lethalis  non  est. 

V. 

Generatio  originalis  est  neganda. 

VI. 

Sectio  lateralis  ceteris  paribus  omnibus  aliis  sectio- 
nibus est  praeferenda. 

MI. 

Methodus  Civialis  interdum  sectioni  praeferri  potest. 


